**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

 Sprendimo projektu yra siūloma patenkinti savivaldybės socialinių būstų nuomininkų prašymus pakeisti būsto nuomos sąlygas, nes pagal 2016 metų Metinių gyventojo (šeimos) turto (įskaitant gautas pajamas) deklaracijų duomenis jų šeimų deklaruotos pajamos daugiau kaip 25 proc. viršija Paramos būstui įsigyti ar išsinuomoti įstatymo (toliau- Įstatymas) 11 straipsnio 2 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę nuomotis būstą socialinio būsto nuomos sąlygomis šie nuomininkai yra praradę.

**2. Projekto rengimo priežastys ir kuo remiantis parengtas sprendimo projektas.**

2.1. Socialinis būstas*(duomenys neskelbtini)*  D. P. 2-jų asmenų šeimai, sulaukusiai eilės Likusių be tėvų globos asmenų ir jų šeimų sąraše, buvo išnuomotas Klaipėdos miesto savivaldybės administracijos direktoriaus 2014-08-05 įsakymu Nr. AD1-2357. Nuomininkė viena augina nepilnametį vaiką. Vykdydama Įstatyme nustatytą prievolę, nuomininkė pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės 2016 metų pajamos buvo 16227 Eur. Šios pajamos, kurias sudaro nuomininkei 2016 metais išmokėtas darbo užmokestis ir alimentai, 2 kartus viršija Įstatymo 11 straipsnio 2 dalies 2 punkte nurodytą didžiausią pajamų dydį, nustatytą 2-3 asmenų šeimoms, gyvenančioms Klaipėdos mieste, - 7752 Eur.

2.2. Socialinis būstas *(duomenys neskelbtini)* R. K. tuo metu 6 asmenų šeimai, sulaukusiai eilės Šeimų, auginančių tris ir daugiau vaikų (įvaikių) sąraše, buvo išnuomotas Klaipėdos miesto savivaldybės administracijos direktoriaus 2011-10-19 įsakymu Nr. AD1-2110. Vykdydama Įstatyme nustatytą prievolę, nuomininkė pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės šiuo metu 5 asmenų šeimos 2016 metų pajamos buvo 15663 Eur. Šios pajamos, kurias sudaro pilnamečių šeimos narių su darbo santykiais susijusios pajamos ir nepilnamečiams mokami vaiko pinigai, 39,6 proc. viršija Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 5 asmenų šeimoms, gyvenančioms Klaipėdos mieste-11220 Eur.

2.3. Socialinis būstas *(duomenys neskelbtini)* J. A. (K.) 3-jų asmenų šeimai, sulaukusiai eilės Buvusių našlaičių ir be tėvų globos likusių asmenų sąraše, buvo išnuomotas Klaipėdos miesto savivaldybės administracijos direktoriaus 2014-05-29 įsakymu Nr. AD1-1675. Vykdydama Įstatyme nustatytą prievolę, nuomininkė pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės šiuo metu 4 asmenų šeimos 2016 metų pajamos buvo 12917 Eur. Šios pajamos, kurias sudaro nuomininkės ir jos sutuoktinio su darbo santykiais susijusios pajamos, 43,9 proc. viršija Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 4 asmenų šeimoms, gyvenančioms Klaipėdos mieste-8976 Eur.

2.4. Socialinis būstas *(duomenys neskelbtini)* J. Š. 2-jų asmenų šeimai, sulaukusiais socialinio būsto nuomos Buvusių našlaičių ir be tėvų globos likusių asmenų sąraše, buvo išnuomotas Klaipėdos miesto savivaldybės administracijos direktoriaus 2013-01-03 įsakymu Nr. AD1-26. Nuomininkė viena augina nepilnametį vaiką. Vykdydama Įstatyme nustatytą prievolę, nuomininkė pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės 2 asmenų šeimos 2016 metų pajamos buvo 9851 Eur. Šios pajamos, kurias sudaro nuomininkės su darbo santykiais susijusios pajamos, 27,1 proc. viršija Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 2-3 asmenų šeimoms, gyvenančioms Klaipėdos mieste-7752 Eur.

2.5. G. M. butas *(duomenys neskelbtini)* buvo nuomojamas savivaldybės būsto nuomos sąlygomis. Nuo 2015 m. liepos 1 d. savivaldybės būstams pradėtas taikyti nuomos mokestis, savo dydžiu artimas rinkos nuomos kainai. Savivaldybės administracijai G. M. 2015-11-23 pateikė prašymą nuomoti būstą socialinio būsto nuomos sąlygomis ir savo 2-jų asmenų šeimos Metinę turto deklaraciją už 2014 metus. Šios deklaracijos duomenų pagrindu Klaipėdos miesto savivaldybės tarybos 2015 m. gruodžio 23 d. sprendimu Nr. T2-347 nuomos sąlygos G. M. buvo pakeistos ir iki šiol būstas jai buvo nuomojamas socialinio būsto nuomos sąlygomis. Vykdydama Įstatyme nustatytą prievolę, nuomininkė pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės 2 asmenų šeimos 2016 metų pajamos buvo 11663 Eur. Šios pajamos, kurias sudaro nuomininkės ir pilnamečio jos sūnaus su darbo santykiais susijusios pajamos ir neįgalumo pensija, 50,5 proc. viršija Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 2-3 asmenų šeimoms, gyvenančioms Klaipėdos mieste-7752 Eur.

2.6. B. B. butas *(duomenys neskelbtini)* buvo nuomojamas savivaldybės būsto nuomos sąlygomis. Nuo 2015 m. liepos 1 d. savivaldybės būstams pradėtas taikyti nuomos mokestis, savo dydžiu artimas rinkos nuomos kainai. Savivaldybės administracijai B. B. 2015-12-17 pateikė prašymą nuomoti būstą socialinio būsto nuomos sąlygomis ir savo 2-jų asmenų šeimos Metinę turto deklaraciją už 2014 metus. Šios deklaracijos duomenų pagrindu Klaipėdos miesto savivaldybės tarybos 2016 m. sausio 28 d. sprendimu Nr. T2-13 nuomos sąlygos B. B. buvo pakeistos ir iki šiol būstas jai buvo nuomojamas socialinio būsto nuomos sąlygomis. Vykdydama Įstatyme nustatytą prievolę, nuomininkė pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės 2 asmenų šeimos 2016 metų pajamos buvo 12180 Eur. Šios pajamos, kurias sudaro nuomininkės ir jos sutuoktinio senatvės pensijos ir su darbo santykiais susijusios pajamos. 57,1 proc. viršija Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 2-3 asmenų šeimoms, gyvenančioms Klaipėdos mieste-7752 Eur.

2.7. Socialinis būstas *(duomenys neskelbtini)* R. T. 4 asmenų šeimai, sulaukusiais socialinio būsto nuomos Jaunų šeimų sąraše, Klaipėdos miesto savivaldybės administracijos direktoriaus 2014-02-04 įsakymu Nr. AD1-361. Vykdydama Įstatyme nustatytą prievolę, nuomininkė pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės 4 asmenų šeimos 2016 metų pajamos buvo 14754 Eur. Šios pajamos, kurias sudaro nuomininkės ir kitų pilnamečių jos šeimos narių su darbo santykiais susijusios ir individualios veiklos pajamos, 64,4 proc. viršija Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 4 asmenų šeimoms, gyvenančioms Klaipėdos mieste-8976 Eur.

2.8. Socialinis būstas *(duomenys neskelbtini)* L. D. 4-ų asmenų šeimai, sulaukusiais socialinio būsto nuomos Šeimų, auginančių tris ir daugiau vaikų (įvaikių) sąraše, buvo išnuomotas Klaipėdos miesto savivaldybės administracijos direktoriaus 2014-02-04 įsakymu Nr. AD1-361. Vykdydama Įstatyme nustatytą prievolę, nuomininkė pateikė Savivaldybės administracijai 2016 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės 4 asmenų šeimos 2016 metų pajamos buvo 12192 Eur. Šios pajamos, kurias sudaro nuomininkės ir pilnametės jos dukters su darbo santykiais susijusios pajamos, nepilnamečiams vaikams mokamos išmokos 35,8 proc. viršija Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 4 asmenų šeimoms, gyvenančioms Klaipėdos mieste-8976 Eur.

Paramos būstui įsigyti ar išsinuomoti įstatymo, įsigaliojusio 2015 m. sausio 1 d., 20 straipsnio 6 dalyje yra nustatyta, kad savivaldybės taryba asmens ar šeimos prašymu gali priimti sprendimą socialinį būstą nuomoti kaip savivaldybės būstą rinkos kainomis, jei asmens ar šeimos, nuomojančio (nuomojančios) socialinį būstą, deklaruotas turtas (įskaitant gautas pajamas) už kalendorinius metus daugiau kaip 25 procentais viršija Įstatymo 11 straipsnio 2 dalyje nustatytus metinių pajamų ir turto dydžius.

Siūloma tenkinti nuomininkų prašymus, nes iš butų buto išsikelti jie nepageidauja. Su nuomos pakeitimo sąlygų pasekmėmis ir galimybėmis yra supažindinti.

**3. Kokių rezultatų laukiama.**

Savivaldybės tarybai priėmus sprendimą, bus patenkinti nuomininkų prašymai ir užtikrintos jų teisės į tolesnę būsto nuomą rinkos sąlygomis.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

 PRIDEDAMA. Duomenys apie socialinio būsto nuomininkus, jų deklaruotas 2016 metų pajamas ir nuomos mokestį, 1 lapas.

Socialinio būsto skyriaus vedėja Danguolė Netikšienė